CELEX: 62016CN0500
Language: sk
Date: 2016-09-16 00:00:00
Title: Vec C-500/16: Návrh na začatie prejudiciálneho konania, ktorý podal Naczelny Sąd Administracyjny (Poľsko) 16. septembra 2016 – Caterpillar Financial Services Poland sp. z o. o., Dyrektor Izby Skarbowej w Warszawie

23.1.2017   
            
            
               SK
            
            
               Úradný vestník Európskej únie
            
            
               C 22/3
            
         Návrh na začatie prejudiciálneho konania, ktorý podal Naczelny Sąd Administracyjny (Poľsko) 16. septembra 2016 – Caterpillar Financial Services Poland sp. z o. o., Dyrektor Izby Skarbowej w Warszawie
   (Vec C-500/16)
   (2017/C 022/04)
   Jazyk konania: poľština
   
      Vnútroštátny súd, ktorý podal návrh na začatie prejudiciálneho konania
   
   Naczelny Sąd Administracyjny
   
      Účastníci konania pred vnútroštátnym súdom
   
   Caterpillar Financial Services Poland sp. z o. o., Dyrektor Izby Skarbowej w Warszawie
   
      Prejudiciálna otázka
   
   Zásady efektivity, lojálnej spolupráce a ekvivalencie, ktoré sú zakotvené v článku 4 ods. 3 Zmluvy o Európskej únii, či akákoľvek iná relevantná zásada práva Únie s ohľadom na výklad, ktorý Súdny dvor uskutočnil v rozsudku zo 17. januára 2013 vo veci C-224/11, BGŻ Leasing, bránia v oblasti dane z pridanej hodnoty takým vnútroštátnym právnym predpisom alebo vnútroštátnej praxi, ktoré vrátenie preplatku, ktorý vznikol v dôsledku výberu splatnej DPH v rozpore s právom Únie, neumožňujú vtedy, keď na základe konania vnútroštátnych orgánov mohla osoba uplatniť svoje práva až po uplynutí lehoty na premlčanie daňovej povinnosti?